Misellivesi on erityisesti kasvojen puhdistukseen ja meikinpoiston viimeistelyyn tarkoitettu tuote. Vaikka monet misellivedet sisältävät ihoa hoitavia ja kosteuttavia ainesosia, ne on tarkoitettu ensisijaisesti puhdistamaan iholta siinä olevaa meikkiä ja likaa. Kasvoveden tärkein tehtävä on tasapainottaa ihon pH-arvo, jotta iho on vastaanottavaisempi hoitotuotteille. Misellivesi ei välttämättä sisällä ihon pH:ta tasapainoittavia ainesosia, joten erillinen kasvovesi on tarpeen miselliveden käytön jälkeen. Miselliveden ja hoitonesteen erona on se, että miselliveden tarkoituksena on puhdistaa iho. Hoitoneste on tarkoitettu pelkästään ihon hoitamiseen ja kosteuttamiseen, eikä se sisällä ihoa puhdistavia ainesosia.